Μετρούμενη/υπολογιζόμενη παράμετρος Οργανισμός Στοιχείο αναφοράς/Τίτλος Σημειώσεις

Θερμική απόδοση της ανάκτησης θερμότητας ηt_nrvu CEN EN 13053 EN 308 Το πρότυπο EN 13053 (τμήμα 6.5 και παράρτημα A) παραπέμπει στο πρότυπο EN 308 σχετικά με τη διάταξη και τη διαδικασία της δοκιμής. Η μοναδική εξαίρεση είναι η τοποθέτηση των αισθητήρων θερμοκρασίας στη μονάδα. Το παράρτημα Α3 του προτύπου EN 13053 περιγράφει πώς πρέπει να τοποθετούνται οι αισθητήρες θερμοκρασίας στο εσωτερικό της μονάδας και μεταξύ του ανεμιστήρα και του HRS. Το πρότυπο EN 308 εστιάζει κατ’ αρχάς μόνο στο HRS, ωστόσο μπορεί να εφαρμόζεται –και κατά κανόνα εφαρμόζεται– στη δοκιμή ολόκληρης της μονάδας. Το πρότυπο EN 13779 (τμήμα 6.6) παραπέμπει στο πρότυπο EN 13053 σχετικά με την περιγραφή και την ταξινόμηση του HRS. Παραπέμπει στο πρότυπο EN 308 σχετικά με τη διάταξη και τη διαδικασία της δοκιμής. Το πρότυπο ISO 16494 περιγράφει μια διαδικασία δοκιμής για μια κεντρική κλιματιστική μονάδα (AHU) με HRS, ενώ προβλέπει ειδικές απαιτήσεις όσον αφορά τη στατική πίεση στις εισόδους και στις εξόδους και τις ρυθμίσεις των ανεμιστήρων. Η διάταξη της δοκιμής είναι ισοδύναμη με εκείνη των προτύπων EN 13141-7 και EN 308. Παραπέμπει στα πρότυπα EN ISO 5801, ISO 3966 και EN ISO 5167-1 σχετικά με τη μέθοδο μέτρησης του ρεύματος αέρα. Ο κανονισμός αριθ. 1253/2014 ορίζει ότι η διαφορά θερμοκρασίας μεταξύ του εσωτερικού και του εξωτερικού χώρου πρέπει να είναι 20 K. Γι’ αυτόν τον λόγο, μπορεί να χρησιμοποιείται μόνο το πρότυπο EN 308/EN 13053. Η μέτρηση πρέπει να πραγματοποιείται χωρίς συμβολή από ανεμιστήρα, κατά προτίμηση στο εσωτερικό της μονάδας. Εάν είναι δυνατόν, η τοποθέτηση των αισθητήρων θερμοκρασίας πρέπει να γίνεται σύμφωνα με το πρότυπο EN 13053. Εάν δεν είναι δυνατή η τοποθέτηση των αισθητήρων στο εσωτερικό της μονάδας και μεταξύ του ανεμιστήρα και του HRS, δύο διαδικασίες δοκιμής είναι δυνατόν να πραγματοποιηθούν. 1. Οι ανεμιστήρες βρίσκονται σε λειτουργία και η θερμική συμβολή από τον ανεμιστήρα/κινητήρα πρέπει να λαμβάνεται υπόψη στον υπολογισμό των αναλογιών. 2. Οι ανεμιστήρες δεν βρίσκονται σε λειτουργία. Η παροχή που χρησιμοποιείται για τη μέτρηση και τη δοκιμή είναι η ονομαστική τιμή παροχής της ΜΟΜΕ, η οποία διέρχεται από τους εναλλάκτες θερμότητας (χωρίς ανακυκλοφορία ή παράκαμψη, κατά κανόνα σε συνθήκες σχεδιασμού για τη χειμερινή περίοδο). Τα σημεία μέτρησης της θερμοκρασίας πρέπει να προστατεύονται με ακτινοβολία. Σύμφωνα με την απαίτηση στο πρότυπο EN 308 στο τμήμα 6.4 «… Η μέγιστη επιτρεπόμενη απόκλιση σε ένα επίπεδο μέτρησης είναι ίση με 0,05 (t22-t21)». Αυτή η απαίτηση δεν μπορεί να ικανοποιηθεί κατά τη μέτρηση στο εσωτερικό μιας μονάδας και δεν θα πρέπει να τηρείται.

Ονομαστική τιμή παροχής ΜΟΜΕ σε m3/s qnom CEN Προτιμώμενο πρότυπο: EN 13053 EN ISO 5801 Εναλλακτικό πρότυπο: EN 13141-4, - 5, - 6, - 7, - 8, - 11 Η μέτρηση μπορεί να πραγματοποιείται σύμφωνα με τα πρότυπα EN 13053 και EN ISO 5801. Το πρότυπο EN 13053 παραπέμπει στο πρότυπο EN ISO 5801, στο πρότυπο EN ISO 5167-1 ή στο πρότυπο ISO 3966 (σχετικά με τα υγρά). Η μέτρηση μπορεί να πραγματοποιείται επίσης σύμφωνα με τα πρότυπα EN 13141-4, - 5, - 6, - 7, - 8, - 11 σχετικά με τον τύπο μονάδας και το πρότυπο EN ISO 5801. Το πρότυπο EN 13141 αφορά πρωτίστως τον οικιακό εξαερισμό, ωστόσο είναι πιο αναλυτικό και μπορεί να χρησιμοποιείται στους τομείς όπου οι διαδικασίες του EN 13053 δεν έχουν προσδιοριστεί ακόμα. Η ονομαστική τιμή παροχής (qnom) που χρησιμοποιείται για τον υπολογισμό της απόδοσης ανεμιστήρα (ηfan) για τις ΜΕΑΡ αφορά την πλευρά παροχής αέρα (πλευρά SUP και πλευρά EHA) και όχι το άθροισμα των ρευμάτων αέρα παροχής και απαγωγής διαιρεμένο διά του δύο. Η δηλωμένη τιμή για την qnom είναι το άθροισμα των ρευμάτων αέρα παροχής και απαγωγής διαιρεμένο διά του δύο.

Ονομαστική εξωτερική πίεση Δps, ext εκφρασμένη σε Pa CEN Προτιμώμενο πρότυπο: EN 13053 EN ISO 5801 Εναλλακτικό πρότυπο: EN 13141-4, - 5, - 6, - 7, - 8, - 11 Η μέτρηση μπορεί να πραγματοποιείται σύμφωνα με τα πρότυπα EN 13053 και EN ISO 5801. Το πρότυπο EN 13053 παραπέμπει στο πρότυπο EN ISO 5801 (5.2.3.1.1). Η μέτρηση μπορεί να πραγματοποιείται επίσης σύμφωνα με τα πρότυπα EN 13141-4, - 5, - 6, - 7, - 8, - 11 σχετικά με τον τύπο μονάδας και το πρότυπο EN ISO 5801. Το πρότυπο EN 13141 αφορά πρωτίστως τον οικιακό εξαερισμό, ωστόσο είναι πιο αναλυτικό και μπορεί να χρησιμοποιείται στους τομείς όπου οι διαδικασίες του EN 13053 δεν έχουν προσδιοριστεί ακόμα. Σε γενικές γραμμές, για τις ΜΕΑΡ η δοκιμή περιγράφεται στο πρότυπο EN 13141-7 (6.2.2) (και στα υπόλοιπα πρότυπα της σειράς 13141 σχετικά με τον τύπο μονάδας). Η δοκιμή πρέπει να διενεργείται και στους τέσσερις αεραγωγούς. Το πρότυπο EN 13141-7 παραπέμπει στο πρότυπο EN 13141-4 (5.2.2), το οποίο ορίζει την εγκατάσταση των αεραγωγών. Η εξωτερική πίεση πρέπει να ορίζεται σε συνθήκη πίεσης σχεδιασμού. Συνιστάται η εσωτερική πίεση να λαμβάνεται υπόψη και, στο τμήμα παροχής αέρα ακριβώς μετά το HRS, να υπάρχει υψηλότερη πίεση σε σχέση με την πίεση στο τμήμα απαγωγής αέρα ακριβώς πριν από το HRS, ώστε να αποφεύγονται τυχόν διαρροές. Για μονάδες με αεραγωγούς, η πίεση πρέπει να μετράται σε συνδεδεμένους αεραγωγούς ώστε οι χρήστες να λαμβάνουν συνεπείς τιμές πίεσης και παροχής. Η ονομαστική εξωτερική πίεση είναι η διαφορά στατικής πίεσης μεταξύ εισόδου και εξόδου. Για τις ΜΕΑΡ, και για τα δύο ρεύματα αέρα. Η πίεση που μετράται στον αεραγωγό (αεραγωγοί μέτρησης) και η επιτρεπόμενη απόκλιση πρέπει να ορίζονται και να ελέγχονται σύμφωνα με το πρότυπο EN ISO 5801, κατά περίπτωση. Συνιστάται η κατανομή της πίεσης που εφαρμόζεται σε κάθε πλευρά της μονάδας να περιγράφεται από τον κατασκευαστή, δεδομένου ότι η απόδοση της μονάδας μπορεί να μεταβληθεί ανάλογα με την κατανομή της πίεσης. Για πιο αναλυτική περιγραφή, βλ. το κεφάλαιο 3 του παρόντος εγγράφου και το έγγραφο του Ινστιτούτου Τεχνολογίας της Δανίας (Danish Technological Institute — DTI) με τίτλο «Transitional method for determination of internal specific fan power of ventilation units, SFPint» (Μεταβατική μέθοδος για τον καθορισμό της εσωτερικής ειδικής ισχύος ανεμιστήρα των μονάδων εξαερισμού, SFPint).

Ονομαστική ηλεκτρική ισχύς εισόδου (P) (W) και ενεργός ηλεκτρική ισχύς εισόδου CEN EN 13053 EN ISO 5801 Η κατανάλωση ηλεκτρικής ενέργειας μπορεί να μετράται σύμφωνα με διάφορα εναρμονισμένα πρότυπα (κινητήρες) και τα πρότυπα EN ISO 5801 και EN 13053, ανάλογα με την αβεβαιότητα της μέτρησης. Το πρότυπο EN13053 προβλέπει ότι πρέπει να μετρώνται η ηλεκτρική ισχύς, η τάση και το ρεύμα, αλλά δεν παραπέμπει σε κάποιο πρότυπο ούτε περιγράφει κάποια μέθοδο (Πίνακας 2). Περιλαμβάνει μια γενική παραπομπή στο πρότυπο EN ISO 5801 (5.2.2) όσον αφορά τη μέθοδο δοκιμής. Μπορεί επίσης να μετράται σύμφωνα με τα πρότυπα EN 13141-4, - 5, - 6, - 7, - 8, - 11 σχετικά με τον τύπο μονάδας και το πρότυπο EN ISO 5801. Η σειρά προτύπων EN 13141 αναφέρεται πρωτίστως στον οικιακό εξαερισμό, αλλά είναι πιο αναλυτική όσον αφορά ορισμένους τύπους προϊόντων και μπορεί να χρησιμοποιείται σε τομείς όπου οι διαδικασίες του προτύπου EN 13053 δεν έχουν προσδιοριστεί ακόμα. Σε αυτήν την περίπτωση, χρησιμοποιείτε τη μέθοδο που περιγράφεται στο πρότυπο EN 13141 και την αρχή μέτρησης που προβλέπεται στο πρότυπο EN 13053/EN ISO 5801. Εν γένει, χρησιμοποιείτε την αρχή μέτρησης που προβλέπεται στο πρότυπο EN ISO 5801. Η ονομαστική ηλεκτρική ισχύς εισόδου (P) πρέπει να εκφράζεται σε kW και η SFPint) σε W/m3/s.

SFPint σε W/(m3/s) DTI (Ινστιτούτο Τεχνολογίας της Δανίας) Transitional method for determination of internal specific fan power of ventilation units, SFPint (Μεταβατική μέθοδος για τον καθορισμό της εσωτερικής ειδικής ισχύος ανεμιστήρα των μονάδων εξαερισμού, SFPint) Βλ. περιγραφή στο έγγραφο του DTI. Η δηλωμένη τιμή για την SFPint για τις ΜΟΜΕ μονοκατευθυντικής ροής που δεν προορίζονται για χρήση με φίλτρο πρέπει να συνοδεύεται από τον χαρακτηρισμό «δεν ισχύει».

«στατική πίεση (psf)» «ολική πίεση (pf)» «πίεση ανακοπής» CEN EN ISO 5801/Δεν υπάρχει σχετικό πρότυπο που να είναι κατάλληλο Για εξωτερικές μετρήσεις μπορεί να χρησιμοποιείται το πρότυπο EN ISO 5801. Για εσωτερικές μετρήσεις, δεν υπάρχει σχετικό πρότυπο που να είναι κατάλληλο. Βλ. την περιγραφή στο έγγραφο του DTI με τίτλο «Transitional method for determination of internal specific fan power of ventilation units, SFPint» (Μεταβατική μέθοδος για τον καθορισμό της εσωτερικής ειδικής ισχύος ανεμιστήρα των μονάδων εξαερισμού, SFPint) για τη μέτρηση και τον υπολογισμό.

Μετωπική ταχύτητα σε m/s στην τιμή παροχής εκ του σχεδιασμού CEN EN 13053 και EN ISO 5801 Η μετωπική ταχύτητα περιγράφεται στο πρότυπο EN 13053. Ωστόσο, η μέθοδος μέτρησης και οι μετρικές ανάλογα με τη μέτρηση επιφάνειας δεν περιγράφονται. Η παροχή μπορεί να μετράται σύμφωνα με το πρότυπο EN ISO 5801. Χρησιμοποιείτε τα πρότυπα EN 13053 και EN ISO 5801 για τη μέτρηση της παροχής και της ταχύτητας. Η επιφάνεια για τον υπολογισμό της ταχύτητας μετράται με αβεβαιότητα +/-3 %. Η επιφάνεια είναι η ελεύθερη επιφάνεια της μονάδας στο τμήμα του φίλτρου ή στο τμήμα του ανεμιστήρα. Η δηλωμένη τιμή είναι η υψηλότερη της SUP ή της EHA.

Πτώση εσωτερικής πίεσης των κατασκευαστικών στοιχείων εξαερισμού· (Δps, int) σε Pa και Πτώση εσωτερικής πίεσης πρόσθετων μη εξαεριστικών κατασκευαστικών στοιχείων (Δps, add) DTI (Ινστιτούτο Τεχνολογίας της Δανίας) Transitional method for determination of internal specific fan power of ventilation units, SFPint (Μεταβατική μέθοδος για τον καθορισμό της εσωτερικής ειδικής ισχύος ανεμιστήρα των μονάδων εξαερισμού, SFPint) Δεν υπάρχει σχετικό εναρμονισμένο πρότυπο. — Το πρότυπο EN 13053 (6.1) παραπέμπει στο πρότυπο EN 13779 — Το πρότυπο EN 13779 (A.10.5) παραπέμπει στο πρότυπο EN 13053 — EN 1216 (7.2.3) Η πτώση της πίεσης αέρα σε πηνία μετράται με τη χρήση σωλήνα Pitot Βλ. την περιγραφή στο έγγραφο του DTI για τη μέτρηση και τον υπολογισμό. Οι απώλειες εισόδου και εξόδου των ΜΟΜΕ πρέπει να περιλαμβάνονται στην πτώση εσωτερικής πίεσης των κατασκευαστικών στοιχείων εξαερισμού (Δps, int). Εάν μια κεντρική κλιματιστική μονάδα με αεραγωγούς διαθέτει ανοίγματα πλήρους μεγέθους (η εσωτερική διατομή των συστημάτων αγωγού είναι ίση με τη διατομή της ΜΟΜΕ), δεν παρουσιάζει πρόσθετες απώλειες πίεσης στα ανοίγματα εισόδου και εξόδου.

Απόδοση ανεμιστήρα (ηfan) CEN Εξωτερική — EN ISO 5801 (για τις ΜΕΜΡ χωρίς φίλτρο/πρόσθετα στοιχεία) Εσωτερική — Δεν υπάρχει σχετικό πρότυπο που να είναι κατάλληλο Για τις ΜΕΜΡ χωρίς φίλτρο, χρησιμοποιείτε το πρότυπο EN ISO 5801 και την εξωτερική απόδοση ανεμιστήρα, μετρούμενη σε ονομαστική τιμή παροχής και ονομαστική εξωτερική πίεση. Σημειώνεται ότι το σημείο λειτουργίας δεν συνιστά εξ ορισμού το βέλτιστο σημείο απόδοσης του ανεμιστήρα, αλλά οι ονομαστικές συνθήκες της μονάδας εξαερισμού όπως αναφέρονται στο Παράρτημα 1, 2 (2). Η απόδοση ανεμιστήρα είναι η εξωτερική στατική απόδοση ανεμιστήρα. Για όλα τα υπόλοιπα προϊόντα, δεν υφίστανται σχετικά εναρμονισμένα πρότυπα, διότι η απόδοση πρέπει να μετράται εντός της μονάδας εξαερισμού για τον υπολογισμό της SFPint, παρότι τα ακόλουθα πρότυπα περιγράφουν τη μέτρηση της απόδοσης ανεμιστήρα: — ISO 13348:2007 — EN ISO 12759: 2015 — EN ISO 5801 — Κανονισμός αριθ. 327/2011 της Επιτροπής Το βασικό ζήτημα είναι ο τρόπος μέτρησης της αύξησης της πίεσης στον ανεμιστήρα. Η κατανάλωση ηλεκτρικού ρεύματος μπορεί να μετράται σύμφωνα με τα σχετικά εναρμονισμένα πρότυπα. Η απόδοση ανεμιστήρα ηfan είναι η «ολική στατική απόδοση του συστήματος μετάδοσης κίνησης» στην ονομαστική τιμή παροχής και στην ονομαστική τιμή πτώσης εξωτερικής πίεσης, που πρέπει να μετράται ποσοστιαία στο τμήμα του ανεμιστήρα, σύμφωνα με το πρότυπο EN ISO 12759, αλλά όταν ο ανεμιστήρας είναι τοποθετημένος στο κατάλληλο περίβλημα, δηλαδή λαμβανομένων υπόψη των επιπτώσεων στο σύστημα. Είναι η στατική απόδοση, συμπεριλαμβανομένης της απόδοσης του κινητήρα και του συστήματος μετάδοσης κίνησης του ενός ή περισσότερων επιμέρους ανεμιστήρων της μονάδας εξαερισμού (παραμετροποίηση αναφοράς) όπως ορίζεται στην ονομαστική τιμή παροχής αέρα και στην ονομαστική τιμή πτώσης εξωτερικής πίεσης(και στην πτώση εσωτερικής και εξωτερικής πίεσης). Πρόκειται για τον λόγο της ονομαστικής τιμής παροχής αέρα πολλαπλασιασμένης με την αύξηση της στατικής πίεσης του ανεμιστήρα (ίση με το άθροισμα των επιμέρους τιμών πτώσης πίεσης όλων των στοιχείων εξαερισμού, καθαρών και ξηρών, και της ονομαστικής εξωτερικής πίεσης) προς την ισχύ ηλεκτρικού ρεύματος του συστήματος μετάδοσης κίνησης του ανεμιστήρα. Η τοποθέτηση του ανεμιστήρα σε περίβλημα θα επηρεάσει την αύξηση της πίεσης του ανεμιστήρα και την κατανάλωση ηλεκτρικού ρεύματος σε σύγκριση με μια εξιδανικευμένη απόδοση εκτός της μονάδας. Η απόδοση ανεμιστήρα πρέπει να μετράται/υπολογίζεται στις ΜΕΑΡ και με την απώλεια εξωτερικής (και εσωτερικής και πρόσθετης) πίεσης στην ονομαστική τιμή παροχής αέρα (ορίζεται από τον κατασκευαστή) σύμφωνα με τον ορισμό της SFP, παρότι για τον υπολογισμό της SFPint χρησιμοποιείται μόνο η πτώση εσωτερικής πίεσης. Για τις ΜΕΑΡ, πρέπει να υπολογίζεται και να συνοψίζεται και για τα δύο ρεύματα αέρα αντίστοιχα, το ρεύμα αέρα παροχής (SUP) και το ρεύμα αέρα απαγωγής (ETA), για τον καθορισμό της SFPint. Για τις ΜΕΜΡ, πρέπει να υπολογίζεται για ένα ρεύμα αέρα. Για πιο αναλυτική περιγραφή, βλ. το έγγραφο του DTI με τίτλο «Transitional method for determination of internal specific fan power of ventilation units, SFPint» (Μεταβατική μέθοδος για τον καθορισμό της εσωτερικής ειδικής ισχύος ανεμιστήρα των μονάδων εξαερισμού, SFPint).

Δηλωμένος μέγιστος συντελεστής εξωτερικής διαρροής (%) του περιβλήματος των μονάδων εξαερισμού· και δηλωμένος μέγιστος συντελεστής εσωτερικής διαρροής (%) των μονάδων εξαερισμού αμφίδρομης ροής ή παροχέτευση CEN EN 308 (ΜΕΑΡ): EN 1886 και EN 308 (ΜΕΜΡ) ISO 16494 Βλ. την περιγραφή στο τμήμα σχετικά με τις ΜΕΑΡ όσον αφορά τους μέγιστους συντελεστές εσωτερικής και εξωτερικής διαρροής και την παροχέτευση. Η ροή που χρησιμοποιείται για τον υπολογισμό της διαρροής και της παροχέτευσης (στο πρότυπο περιγράφεται ως ο ονομαστικός ρυθμός παροχής μάζας αέρα που υποδεικνύεται από τον κατασκευαστή) είναι η τιμή παροχής αναφοράς για τις ΟΜΕ και η ονομαστική τιμή παροχής για τις ΜΟΜΕ, όπως ορίζονται στον κανονισμό αριθ. 1253/2014.

Στάθμη ηχητικής ισχύος (LWA) του περιβλήματος (στην περίπτωση των ΜΟΜΕ που προορίζονται ειδικά για χρήση σε εσωτερικούς χώρους) CEN EN ISO 9614-2 ή EN ISO 3744 ή EN ISO 3746 ή EN ISO 3743-1 ή EN ISO 3741 ή ISO 13347 ή EN ISO 9614-1 ή EN ISO 3745 ή EN ISO 3743-2 ή Μπορεί να μετράται σύμφωνα με το πρότυπο EN ISO 9614-2 (σάρωση έντασης ήχου) ή το πρότυπο EN ISO 3744 ή EN ISO 3746 (ηχητική πίεση σε ελεύθερο πεδίο). Για τη μείωση του κόστους της δοκιμής, συχνά προτιμάται η χρήση της μεθόδου σάρωσης έντασης ήχου. Εναλλακτικά, μπορεί να εφαρμόζεται το πρότυπο EN ISO 3743-1 ή EN ISO 3741 για την ηχητική ισχύ σε δωμάτιο αντήχησης. Η στάθμη ηχητικής ισχύος του περιβλήματος ορίζεται με βάση την τιμή αναφοράς της παροχής αέρα. Για τις ΜΟΜΕ, αυτή θεωρείται ότι είναι η ονομαστική τιμή παροχής αέρα. Λόγω των διαφορετικών μεθοδολογιών που χρησιμοποιούνται στα διάφορα πρότυπα, δεν είναι πάντα δυνατή η διασφάλιση της αναπαραγωγιμότητας των αποτελεσμάτων μεταξύ των μεθοδολογιών.